KS Daily View วันที่ 7 มิ.ย.2565
7 มิถุนายน 2565

KS Daily View 07.06.2022 >> หุ้นโลกแกว่งตัว Sideway รอรายงานเงินเฟ้อสหรัฐวันศุกร์ /เงินเฟ้อไทยพุ่งสูง 7.1% SET วันนี้คาด 1640 -1650 จุด หุ้นแนะนำ BBL, COM7
ต่างประเทศ : เมื่อวานตลาดหุ้นสหรัฐแกว่งตัว(Sideway), ตลาดหุ้นยุโรป Sideway Up บวกราว 1-1.6%DoD ,ตลาดหุ้นเอเซีย โดยส่วนใหญ่บวกลบบางๆ ยกเว้นตลาดหุ้นฮ่องกง +2.7%DoD, จีน+1.3% โดยรวมยังติดตามเรื่องเดิม ทั้งสงครามรัสเซีย-ยูเครน, การผ่อนคลายกิจกรรมเศรษฐกิจฝั่งจีน ล่าสุด คือ กรุงปักกิ่งรัฐบาลประกาศคลายล็อคกลับมาใช้ชีวิตได้ตามปกติ ฯลฯ KS ยังมุมมองเดิมคือ คาดตลาดหุ้นโลกแกว่งตัวไปจนถึงวันพฤหัสบดี และรอวันศุกร์ที่ 10 มิ.ย. คือการประกาศตัวเลขสำคัญ รายงานอัตราเงินเฟ้อ เดือน พ.ค. โดย Bloomberg คาด +0.7%MoM, 8.3%YoY KS ประเมินหาก 1.)อัตราเงินเฟ้อสหรัฐสูงกว่า > 8.3% ประเมินตลาดหุ้นโลกจะปรับฐานแรง ส่วน SET Index มีแนวโน้มปรับฐานต่ำกว่า 1600 จุด (คาดแนวรับสำคัญของ SET Index 1585 จุด) 2.)อัตราเงินเฟ้อสหรัฐใกล้เคียงที่ตลาดคาด ประเมินตลาดหุ้นลงแต่จะไม่ปรับฐานแรงคาดแนวรับอยู่ที่ 1630 และ 1610 จุด
ส่วนประเด็นอื่นที่ต้องติดตาม คือ วันที่ 9 มิ.ย.การประชุมธนาคารกลางยุโรป (ECB) คาดอาจมีการส่งสัญญาณการปรับขึ้นดอกเบี้ย รวมถึงการสิ้นสุดมาตรการ QE ภายใน 3Q22 ทั้งนี้ Reuters Poll คาดว่า ECB จะปรับขึ้นดอกเบี้ยนโยบาย (Deposit Facility rate) ครั้งแรก 25bps. ในเดือน ก.ค. และอีก 25bps. ในเดือน ก.ย. จากปัจจุบันที่ Deposit Facility rate ที่ -0.5% KS ประเมินจะหนุนค่าเงินยูโร/ดอลลาร์แนวโน้มแข็งค่าต่อในระยะสั้น โดยในช่วง 1 เดือนแข็งค่าราว 3.8% สอดคล้องกับค่าเงินหยวน แข็งค่าในทางเดียวกันราว 2.2% ทำให้สกุลดอลลาร์(ล่าสุดอยู่ที่ 102.5 จุด) แนวโน้มยังอ่อนค่า หรือ ชะลอการแข็งค่า ซึ่งจะทำให้เงินบาทแกว่งตัวบริเวณ 34 บาท หรืออ่อนค่าในกรอบจำกัด
อัตราผลตอบแทนพันธบัตร : ฝั่งสหรัฐในระยะสั้น Bond Yields อายุ 10 ปี ทะลุ 3% จากมุมมองดอกเบี้ยสหรัฐทียังคาดขยับขึ้น โดยล่าสุด ตลาดคาด การประชุมรอบ มิ.ย., ก.ค., ก.ย. คาด Fed จะขึ้นดอกเบี้ย 50 bps และราคาน้ำมันที่สูง คาดไม่ทำจุดสูงสุดใหม่ (จุดสูงสุดรอบล่าสุด อยู่ที่ 3.2%) อย่างไรก็ตาม Bond Yields ขึ้นประเมินเป็น Sentiment บวกต่อ หุ้น BLA แต่จะลบต่อหุ้นกลุ่ม Growth Stock และหุ้น High Valuation ราคาหุ้นอยู่โซนบน ชะลอลงทุน
ในประเทศ : High light สำคัญที่ติดตามในช่วงที่เหลือของสัปดาห์นี้ คือ 1.) 8 มิ.ย. ติดตามประชุม กนง. คาดยังคงดอกเบี้ยนโยบายที่ 0.5% หลังเงินเฟ้อไทย เดือน พ.ค. พุ่งสูงที่ 7.1% YoY (KR คาดโอกาสขึ้นดอกเบี้ยไทยคือ ช่วงงวด 4Q22) KS ประเมิน Sentiment บวกต่อหุ้นกลุ่มธนาคาร 2.)ประธานาธิบดีสหรัฐ โจ ไบเดน ออกคำสั่งยกเว้นภาษีนำเข้าแผงโซลาร์เซลล์จากไทย,มาเลเซีย, เวียดนาม ,และกัมพูชา โดยจัดให้เป็นสินค้าปลอดภาษีนำเข้าเป็นเวลา 24 เดือน KS ประเมินเป็นบวกกับบริษัทไทยที่ผลิตแผงโซลาร์เซลล์3.) ติดตาม 9 มิ.ย. นี้ สธ. จะถอดพืชกัญชา-กัญชง ให้พ้นจากบัญชีการเป็นยาเสพติดประเภท 5 ซึ่งมีผลให้ทุกส่วนของกัญชา กัญชง ไม่เป็นยาเสพติดประเภท 5 ยกเว้นสารสกัดที่มี THC เกิน 0.2% ทำให้ประชาชนสามารถปลูกได้โดยไม่ต้องขออนุญาต แต่ต้องจดแจ้ง มองธีมดังกล่าวจะเป็นบวกกับธุรกิจต้นน้ำ กลางน้ำ (RBF GUNKUL) และปลายน้ำ (กลุ่มเครื่องดื่ม เครื่องสำอางค์)
กลยุทธ์การลงทุน : KS ประเมินตลอดสัปดาห์นี้ตลาดหุ้นไทยแกว่งตัว Sideway โดยประเมินภาพใหญ่ หา theme การลงทุนได้ไม่ชัดเจน คำแนะนำคือ Selective รายตัว มีปัจจัยบวก ราคาหุ้นอยู่ในโซนล่าง และ Valuation ไม่แพง จะปลอดภัยมากกว่า
มุมมองตลาดหุ้น SET วันนี้คาด 1640 -1650 จุด หุ้นแนะนำ BBL, COM7
Top pick :
BBL(ราคาพื้นฐาน 151.0 บาท) เราชอบ BBL จากการเติบโตของกำไรที่แข็งแกร่งในปี 2565 คุณภาพสินทรัพย์ที่ปลอดภัยจากความเสี่ยงในการปล่อยสินเชื่อในกลุ่มบริการและกลุ่มท่องเที่ยว และกลุ่ม SME ที่ลดลง รวมถึงมูลค่าหุ้นที่ไม่แพง โดยซื้อขายอิงตาม PBV ปี 2565 ที่ 0.5 เท่า หรือคิดเป็น 1.7SD ต่ำกว่า PBV เฉลี่ยในอดีต
COM7(ราคาพื้นฐาน 40.89 บาท) 1.) ตั้งเป้าเพิ่มรายได้ปี 2565 ขึ้น 20% และกำไรสุทธิ 20%+ คิดเป็นรายได้ปี 2565 ที่ 6.35 หมื่นลบ. และกำไรสุทธิ 3.1 พันลบ. 2.) สินค้าคงคลังที่สูงขึ้นบรรเทาความเสี่ยงจากการขาดแคลนอุปกรณ์ไอที 3.)ราคาหุ้นอยู่โซนล่าง และปรับลดลง 19.8% นับจากจุดสูงสุดของปี้ และปัจจุบันซื้อขายที่ P/E ปี 2565 ที่ 34.5 เท่า หรือ +1SD ของค่าเฉลี่ยในอดีต 5 ปี 4.) โครงการซื้อคืนหุ้นน่าจะให้ราคาไม่ลดลงไปต่ำกว่า 33.33 บาท
รายงานตัวเลขเศรษฐกิจ
วันอังคาร ติดตามการประชุมธนาคากลางออสเตรเลีย คาดปรับขึ้นอัตราดอกเบี้ยนโยบาย 25bps. เป็น 0.6% และตัวเลขดุลการค้าของสหรัฐฯ เดือน พ.ค. คาดขาดดุล -US$89bn (ลดลงจากเดือนก่อนหน้าที่ -US$109.8bn)
วันพุธ ติดตาม การประชุมธนาคารกลางของไทยคาดคงดอกเบี้ยนโยบายที่ 0.50% การประชุมธนาคากลางอินเดีย คาดปรับขึ้นอัตราดอกเบี้ยนโยบาย 40bps. เป็น 4.8%
วันพฤหัสฯ ติดตาม ดัชนีความเชื่อมั่นผู้บริโภคของไทยเดือน พ.ค. ตัวเลขส่งออก และนำเข้าของจีนเดือน พ.ค. คาด +2.1% YoY และ +1.8% YoY ตามลำดับ
วันศุกร์ ติดตามตัวเลข CPI ของจีนเดือน พ.ค. คาด +0.5% MoM และ +2.1% YoY ตัวเลข PPI จีนเดือน พ.ค. คาด +7.9% YoY ตัวเลขยอดขายรถยนต์ของจีนเดือน พ.ค. คาด -35% YoY ตัวเลข CPI ของสหรัฐฯเดือน พ.ค. คาด +0.7% MoM และ +8.3% YoY ตัวเลข Core CPI ของสหรัฐฯ เดือน พ.ค. คาด +0.5% MoM และ +5.9% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp